ტექნიკური დავალება
ბორჯომის მინერალური წყლის საბადოს ცენტრალურ
უბანზე, ჭაბურღილი  № 1-ის სანიტარულ ზონაში,
სარეზერვო - საექსპლუატაციო ჭაბურღილი № 1-სს-ის
ბურღვაზე, გამაგრებაზე და შესწავლაზე.

 1. საპროექტო ჭაბურღილის გაბურღვის ადგილმდებარეობა 
ქ. ბორჯომი, ბორჯომის პარკი, მდ. ბორჯომულას მარჯვენა სანაპირო, ბორჯომის ანტიკლინის თაღური ზოლი. საექსპლუატაციო ჭაბურღილი №1-ის სანიტარული ზონა (ჭაბურღილი №1-დან 15 მ-ის რადიუსში).
2. საპროექტო ჭაბურღილის სიღრმე
საპროექტო ჭაბურღილი №1-სს-ის  სიღრმე განისაზღვრა საექსპლუატაციო ჭაბურღილი №1-ის (ბურღვის პერიოდი - 20.12.1957წ- 25.06.1958წ; ფაქტიური სიღრმე - 193,8 მ) გეოლოგიური ჭრილის და ჰიდროგეოლოგიური პარამეტრების შესწავლის საფუძველზე და საპროექტო სარეზერვო - საექსპლუატაციო ჭაბურღილი №1-სს-ის სიღრმედ მიღებულია  200 (ორასი) მეტრი.
3. საპროექტო ჭაბურღილის მიზნობრივი დანიშნულება
საპროექტო ჭაბურღილის ბურღვა განპირობებულია საექსპლუატაციო ჭაბურღილი №1-ის ექსპლუატაციაში ყოფნის ხანგრძლივი ვადის (68 წელი) გამო,  საპროექტო ჭაბურღილის 0 – 150 მ ინტ-ში ისეთი კონსტრუქციული მოწყობა, რომ შესაძლებელი იყოს მინერალური წყლის მოპოვება ჭაბურღილის ტუმბოს გამოყენებით (ტუმბოს მინიმალური დიამეტრი - 4 დუიმი - 101, 6 მმ);
4. საპროექტო ჭაბურღილზე  ჩასატარებელი ძირითადი სამუშაოები
საპროექტო სარეზერვო - საექსპლუატაციო ჭაბურღილი №1-სს-ის  (საპროექტო სიღრმე - 200 მ) ბურღვის, გამაგრების და შესწავლის სამუშაოები უნდა ჩატარდეს შემდეგი ძირითადი მოთხოვნების გათვალისწინებით:
4.1. საპროექტო ჭაბურღილი №1-სს-ის   კონსტრუქცია შედგენილია წინა წლებში ბორჯომის ანტიკლინის თაღურ ზოლში გაყვანილი №1, №21, №21“ე:, №41“რ“, და  №41-ის გეოლოგიური და ჰიდროგეოლოგიური მონაცემების საფუძველზე;
4.2. საპროექტო ჭაბურღილის ლულის ბურღვა და გაფართოება:
       ● 0.0 -4.0 მ    -    შურფის გაყვანა ხელით;
       ● 4.0 – 50.0 მ -   ბურღვა 311 მმ მაგარშენადნობიანი დიამეტრის ბურღსატეხით;
       ● 50.0 – 170.0 მ - ბურღვა 215,9 მმ დიამეტრის მაგარშენადნობიანი ბურღსატეხით; 
       ● 50.0 – 170.0 მ - გაფართოება 245 მმ დიამეტრის მაგარშენადნობიანი ბურღსატეხით;
       ● 170.0 – 200.0 მ -ბურღვა 132 – 139,7 მმ დიამეტრის ბურღსატეხით.
4.3. საპროექტო ჭაბურღილის გამაგრება შავი ლითონის სამაგრი მილებით და დაცემენტება:
       ● 0.0 -4.0 მ ინტ-ში-  მიმმართველის, 377 მმ დიამეტრის შავი ლითონის მილის ჩაშვება და დაცემენ-
                                         ტება ჭაბურღილის პირამდე (სიგრძე 4,5 მ - 0,5 მ - მიწის ზედაპირის ზევით);
        ● 0.0 – 50.0 მ ინტ-ში - კონდუქტორის, 244 მმ დიამეტრის შავი ლითონის მილების ჩაშვება და 
   დაცემენტება ჭაბურღილის პირამდე (სიგრძე 50.5 მ.; აქედან 0,5 მ. მიწის ზედაპირიდან ზევით);
        ● 0.0 – 170.0 მ ინტ-ში - ტექნიკური კოლონის, 159 მმ დიამეტრის შავი ლითონის მილების ჩაშვება
          და დაცემენტება ჭაბურღილის პირამდე (კოლონის სიგრძე - 170.5 მ; აქედან  0.5 მ მიწის ზედაპირიდან ზევით).

4.4. საპროექტო ჭაბურღილის ლულაში  უჟანგავი ფოლადის მილების კომბინირებული
       საექსპლუატაციო კოლონის, მათ შორის ფილტრული ნაწილის ჩაშვება.
          
        ● 0.0 – 170.0 მ ინტ-ში - ф 127 х 4 მმ ან  ф 139 х 4 მმ (დაუფილტრავი); (კოლონის სიგრძე - 171.0მ;
                                                  აქედან 1.0 მ - მიწის ზედაპირიდან ზევით);
         ● 170.0 – 200.0 მ ინტ-ში - ф 89 х 4 მმ ან  ф 108 х 4 მმ  - ფილტრი.

     შ ე ნ ი შ ვ ნ ა: უჟანგავი ფოლადის საექსპლუატაციო კოლონის მილებს შეიძენს და სამუშაოს 
                             „შემსრულებლის“ ბაზაში მიიტანს  სამუშაოს „დამკვეთი“ , ხოლო ფილტრულ 
                              ნაწილს (30 მ) სამუშაო ადგილზე დაამზადებს სამუშაოს „დამკვეთი“.    
4.5.   უჟანგავი ფოლადის საექსპლუატაციო კოლონის დაუფილტრავი ნაწილის დაცემენტება
  
        ● უჟანგავი ფოლადის საექსპლუატაციო კოლონის დაუფილტრავ ნაწილს (შავი ლითონის 
           ф 159 მმ - იანი ტექნიკურ კოლონას და საექსპლუატაციო კოლონის (ф 127 х 4ან  ф 139 х 4 მმ) 
            მილთა შორის სივრცის დაცემენტება 0.0 – 170.0 მ ინტერვალში, მანჟეტური მეთოდით.

5.საპროექტო ჭაბურღილის ლულის კომპლექსური შესწავლა ბურღვის პროცესში

5.1. გაბურღული ქანების ლითოლოგიის, ნაპრალიანობის, წოლის ელემენტების, ტექტონიკური აშლილობის ზონების, ფორიანობის, კოლექტიური თვისებების და შთანთქმის ინტერვალების გამოსაყოფად არსებული უნდა იქნას შლამის ნიმუშები ყოველ 5 მ-ში და კერნი (რეისის სიგრძე - 1,0 მ) ყოველ 45 – 55 მ-ში;
5.2. სასურველია ბურღვის პროცესში აღებული შლამის და კერნის ნიმუშები შესწავლილი იყოს ელმიკროსკოპით სამუშაო ადგილზე ბურღვის  რეჟიმის სწორად შერჩევისათვის;
5.3. ბურღვის პროცესში აღებული კერნიდან აღებული უნდა იყოს შესაბამისი ლითოლოგიის ნიმუში პალეონტოლოგიური (ნანოფოსილიური) კვლევისათვის გაბურღული ქანების გეოლოგიური ასაკის დასაზუსტებლად;
5.4. ბურღვის პროცესში გამოვლენილ მიწისქვეშა წყლის შემთხვევაში უნდა ჩატარდეს საცდელი ამოტუმბვა არანაკლებ 12 საათის განმავლობაში და აღებული უნდა იქნეს მიწისქვეშა წყლის სინჯი ქიმიურ ანალიზზე;
5.5. ბურღვის პროცესში გეოლოგიური ჭრილის და განსაკუთრებით კოლექტორული ზონების და მაგმური შრეძარღვების გამოსაყოფად ჩატარდეს გეოფიზიკური (კაროტაჟული) კვლევები შემდეგ ინტერვალებში:
       ● 4.0 – 50.0 მ;
       ● 50.0 – 170.0 მ;
       ● 170.0 – 200.0 მ.

5.6. ბურღვის პროცესში საპროექტო ჭაბურღილის ლულაში საბურღი ხსნარის შთანთქმის ზონების და რაოდენობის, ტემპერატურული რეჟიმის, წყალგამოვლინებების შესწავლის მიზნით უნდა ჩატარდეს ყოველდღიური ჰიდროგეოლოგიური დაკვირვებები და მათზე ჩანაწერის გაკეთება.

6. საპროექტო ჭაბურღილის საბურღი მოედნის მოწყობის, ბურღვის, გამაგრების და შესწავლის სამუშაოების განსაკუთრებული პირობები.

6.1. საპროექტო სარეზერვო-საექსპლუატაციო ჭაბურღილი №1-სს-ის გაბურღვის ადგილი განსაზღვრულია საექსპლუატაციო ჭაბურღილი №1-ის პირველი მკაცრი დაცვის სანიტარული ზონის ფარგლებში „ბორჯომ პარკის“ ტერიტორიაზე, შესაბამისად სამუშაოს „შემსრულებლის“ მიერ ყველა 
ჩასატარებელი სამუშაოს რეჟიმი შეთანხმებული უნდა იყოს სამუშაოს „დამკვეთთან“ და „ბორჯომ პარკის“ დირექციასთან;
6.2. საპროექტო ჭაბურღილის საბურღი მოედნის ზომები და მათი განლაგების არეალი მაქსიმალურად უნდა შეესაბამებოდეს „ბორჯომ პარკის“ დირექციის მოთხოვნებს. სამუშაოები უნდა ჩატარდეს გარემოსდაცვითი და შრომის უსაფრთხოების ღონისძიებების მაქსიმალური დაცვით;
6.3. საპროექტო ჭაბურღილის საბურღი მოედანი განლაგებულია განსაკუთრებულ რეკრეაციულ ზონაში, რაც გამორიცხავს ჭაბურღილის ბურღვის პროცესის 24 საათიან რეჟიმს, ამიტომ ბურღვის ხანგრძლივობა შეთანხმებული უნდა იყოს სამუშაოს „დამკვეთთან“. 
6.4. საპროექტო ჭაბურღილის ბურღვის პროცესში არაკონდიციური საბურღი თიხის ხსნარის (კოლონის დაცემენტების შემდეგ, კაროტაჟის ჩატარების წინ ლულის ამორეცხვის დროს, საბურღი თიხის ხსნარის პარამეტრების გაუარესების შემთხვევაში) გატანა საბურღი მოედნიდან უნდა მოხდეს სპეციალიზირებული ტრანსპორტის გამოყენებით;
6.5. საპროექტო ჭაბურღილში საექსპლუატაციო კოლონის ჩაშვების შემდეგ უნდა ჩატარდეს ჭაბურღილის ლულის ამორეცხვა კომპრესორის გამოყენებით და პროდუქტიული ჰორიზონტის გამოცდა საცდელი ამოტუმბვით (48 საათის განმავლობაში); ჰიდროგეოლოგიური პარამეტრების დაზუსტება და მიწისქვეშა წყლის სინჯების აღება ქიმიურ და მიკრობიოლოგიურ ანალიზებზე;
6.6. საპროექტო ჭაბურღილის ბურღვის, გამაგრების და დაცემენტებისას გამოყენებული მასალები უნდა იყოს ახალი, უხმარი და უნდა აკმაყოფილებდეს ქვეყანაში არსებულ სტანდარტებს, მათ შორის:

       ● საექსპლუატაციო კოლონის უჟანგავი ლითონის მილები უნდა იყოს უნაკერო და შესაბამისი 
          კედლის სისქით (4 – 5 მმ);
       ●სამაგრი და საექსპლუატაციო კოლონების დაცემენტებისას გამოყენებული პორტლანდცემენტის 
          სიმტკიცის მარკა არ უნდა იყოს „500“-ზე ნაკლები;
       ● შავი ლითონის სამაგრი და საექსპლუატაციო კოლონის მილები გამოყენებამდე უნდა გაირეცხოს
           შესაბამისი ხსნარებით, ზეთოვანი და ნავთობიანი ფენის მოცილების მიზნით;

6.7. საპროექტო ჭაბურღილის კონსტრუქციის ყველა ცვლილება (ბურღვის დიამეტრის და შავი ლითონის სამაგრი კოლონის დიამეტრის შეცვლა) შეთანხმებული უნდა იყოს სამუშაოს „დამკვეთთან“, მათ შორის სამუშაოს ხარჯთაღრიცხვაში  შესატანი ცვლილებები;
6.8. წინამდებარე ტექნიკური დავალების შესაბამისად საპროექტო სარეზერვო - საექსპლუატაციო ჭაბურღილი №1-სს-ის ბურღვა, გამაგრების და შესწავლის სამუშაოების დამთავრების შემდეგ მოპოვებული მრავალმხრივი ინფორმაციის საფუძველზე შედგენილი უნდა იყოს საინფორმაციო ანგარიში და მისი ელექტრონული ვერსია;
6.9. წინამდებარე ტექნიკური დავალებით განსაზღვრული სამუშაოების სრულად შესრულების ვადად განსზაღვრულია 150 კალენდარული დრე სამუშაოს დაწყებიდან.


